open-index/open-wikipedia-markdown huggingface dataset:
Slalom

**Slalom** se odnosi na takvo sportsko natjecanje u kojem natjecatelji u želji da najbrže prođu zadanu stazu, prolaze označeni put između oznaka poznatijim pod nazivom vrata.

Ako ne prođu zadanu stazu na propisan način, tada bivaju diskvalificirani, odnosno njihovom vremenu prolaska staze, pribraja se dodatno vrijeme kao kazna.

Riječ slalom je izvedena iz norveškog slalåm: *sla* označuje strmu nizbrdicu, a *låm* označuje trag u snijegu (što bi značilo da je prvi put upotrebljena riječ slalom na skijaškim natjecanjima).

Najčešće se slalom odnosi na skijanje, kajak i kanu na divljim vodama, skijanje na vodi, itd.

## Slalom u alpskom skijanju
Slalom zajedno sa veleslalomom spada u tehničke discipline alpskog skijanja, za razliku od brzih disciplina u koje spadaju super-veleslalom i spust. Riječ je o najsporijoj ali tehnički vrlo zahtjevnoj disciplini.

Prema trenutno važećim pravilima, natjecanja u slalomu se odvijaju u dvije vožnje, od kojih svaka traje otprilike 50-60 sekundi, ovisno o stazi, konfiguraciji terene, vremenskim prilikama i vještini skijaša. Prema važećim standardima staza je u slalomu označena vratima. Vrata se sastoje od dva štapa označena zastavicama u boji, naizmjenično crvenom i plavom bojom. Skijaš je ispravno prošao vrata ukoliko su s prave strane zastavice (odnosno između dvije zastavice koje formiraju vrata) prošla oba vrha skija te obje noge skijaša.

Međunarodna skijaška federacija detaljno propisuje sve parametre staze, te je tako u slalomu propisan raspon visinske razlike od starta do cilja (140-220 metara), širina pojedinih vrata (4-6 metara), razmak između dvaju susjednih vrata (0,75-15 metara), ukupan broj vrata na stazi (55-75), broj natjecatelja koji se kvalificira za drugu vožnju (30 najbržih iz prve vožnje) te brojni drugi detalji. Sve navedene mjere se odnose na muški slalom, a postoje i pravila za ženski slalom, natjecanja mlađih dobnih kategorija i sl.
Ljetne olimpijske igre 2000.

**XXVII. Olimpijske igre - Sydney 2000**

XXVII. Olimpijske igre održane su 2000. godine u Sydneyu, u Australiji. MOO je 1993. godine birao domaćina između slijedećih gradova: Pekinga, Berlina, Istanbula i Manchestera.

Po općoj ocjeni, s obzirom na sjajan nivo organizacije, kvalitetu sportskih natjecanja, ljubaznost domaćina i fantastičnu atmosferu koja je vladala cijelo vrijeme Igara Igre su proglašene "najboljim Olimpijskim igrama u dotadašnjoj povijesti".

Na spektakularnom otvaranju je Olimpijski plamen na stadionu upalila Cathy Freeman, koja je kasnije na istim Igrama osvojila zlato u atletici (utrka na 400 m). Time je postala prva osoba koja je na istim Igrama bila počasni palitelj baklje i osvajač zlatne medalje. Kao pripadnik izvorne domorodačke manjine Aboridžina, Freeman je svojim postignućem postala australska heroina za sva vremena.

Rekordan broj od 199 nacija je sudjelovao na Igrama, a jedina članica MOO koja nije sudjelovala bio je Afganistan, čiji nastup je zabranio tadašnji afganistanski talibanski režim iz vjerskih razloga.

U program Igara je uključen triatlon.

U natjecateljskom proramu su se istaknuli slijedeći pojedinci i događaji:
* Plivač Ian Thorpe iz Australije, tada star svega 17. godina, je osvojio tri zlatne i dvije srebrne medalje. Posebno su upečatljivi bili svjetski rekord na 400 m slobodno, te nastup u štafeti 4x100 m slobodno kada je Thorpe u zadnjoj dionici nadoknadio veliki zaostatak za do tada vodećom štafetom SAD-a i pri tome pomogao svojem timu osim zlata oboriti i dotadašnji svjetski rekord.
* Steve Redgrave, veslač iz Velike Britanije, je zlatnom medaljom u četvercu bez kormilara ostvario svoju petu zlatnu medalju na petim Igrama za redom.
* Kamerun je osvojio povijesnu zlatnu medalju u finalu nogometnog turnira, pobijedivši Španjolsku nakon izvođenja jedanaesteraca.
Super-veleslalom

**Super-G** je skraćenica na engleskom od "Super Giant Slalom" što bi mogli opisati kao "poseban veleslalom", a u hrvatskom jeziku je udomaćen naziv **super-veleslalom**. Super-G je alpska skijaška disciplina koja je posebna na taj način da je brža od veleslaloma i spada u brze skijaške discipline, poput još bržeg spusta.

Razmaci od vrata do vrata, a između kojih moraju prolaziti skijaši su veći nego u veleslalomu, te su i brzine koje se postižu veće. Staza je dulja nego u veleslalomu, i broji manje vrata. U ovoj su disciplini skijaši, slično kao u spustu, u zatvorenijem, aerodinamičnijem skijaškom stavu ("pogrbljeni"), tj. u položaju "žabe" ili "jajeta".

Super-veleslalom je standardna disciplina na Svjetskim alpskim prvenstvima i na Zimskim Olimpijskim igrama.
Spust

**Spust** je oznaka sportske disicpline u alpskom skijanju ali i drugim sportovima u kojima natjecatelj prolazi dugu i strmu stazu. Tako je disciplina spust osim u skijanju poznata i u brdskom biciklizmu, u kajaku i kanuu na divljim vodama, itd..

## Spust u aplskom skijanju
Spust je najbrža disciplina u alpskom skijanju. Uz super-veleslalom spada u brze discipline, za razliku od tehničkih disciplina u koje spadaju slalom i veleslalom. Izvodi se na posebno strmim i dugačkim stazama, sa relativno malim brojem vrata i zavoja te dugim ravnim dijelovima. Osnovna karakteristika ove discipline je velika brzina kojom skijaš prolazi stazom, te se stoga smatra i najopasnijom jer padovi pri tim brzinama mogu biti kobni. Danas na natjecanjima spusta nije rijetkost da skijaš znatno premaši brzinu od 130 kilometara na sat!

Natjecanje u spustu se sastoji od jedne vožnje koja traje otprilike dvije minute, ovisno o stazi, konfiguraciji terene, vremenskim prilikama i vještini skijaša. Prema važećim standardima staza je u spustu označena vratima, tj. štapovima označenim zastavicama u dvije boje, naizmjenično plava i crvena. Jedna vrata formirana od 4 štapa, po dva lijevo odnosno desno između kojih je razapeta zastavica.

Međunarodna skijaška federacija detaljno propisuje sve parametre staze, te je tako u spustu propisan raspon visinske razlike od starta do cilja (800-1100 metara), širina pojedinih vrata (najmanje 8 metara), te brojni drugi detalji. Sve navedene mjere se odnose na muški spust, a postoje i pravila za ženski spust. Mlađe kategorije u pravilu ne voze spust. Za spust je specifično i to da je propisana i obavezna sigurnosna oprema, primjerice obavezna je uporaba skijaške kacige.
Gadag

**Gadag**, grad i željeznička raskrsnica u južnoj Indiji, u saveznoj državi Karnataki, 75 km istočno od Dharwara (164.100 stanovnika). U njegovoj okolini nalaze se mnogobrojni hinduistički hramovi.

Toponim **Gadag** postoji i u Pakistanu.

## Izvori

* *([[Izvori#CD-atlas|CD-atlas]])*, *([[Izvori#Atlas svijeta|Atlas svijeta]])*, *([[Izvori#Mađarski atlas|Mađarski atlas]])*, *([[Izvori#EON|EON]])*, *([[Izvori#ER5|ER5]])*, *([[Izvori#Odostražnik 5|Odostražnik 5]], str.8)*
Zimske olimpijske igre 2006.

**XX. Zimske olimpijske igre** su održane 2006. u Torinu, u Italiji. Ostali gradovi kandidati za ulogu domaćina su bili Helsinki, Klagenfurt, Poprad-Tatry, Sion i Zakopane, ali se MOO odlučio za Torino. Bilo je to drugi put da je Italija bila domaćin Zimskih olimpijskih igara nakon Igara u Cortini d'Ampezo 1956. Italija je organizirala i jedne ljetne Olimpijske igre, i to u Rimu 1960.

U natjecateljskom programu su se posebno istaknuli slijedeći pojedinci i momčadi:
* Michael Greis, biatlonac iz Njemačke, je dominirao tim sportom s tri osvojene zlatne medalje.
* Janica Kostelić je osvajanjem zlatne medalje u kombinaciji postala najuspješnija alpska skijašica u povijesti po broju zlatnih olimpijskih medalja (ukupno četiri, jedna u Torinu te tri na Zimskim olimpijskim igrama 2002.).
* Južna Koreja je dominirala brzim klizanjem na kratkim stazama (*short track*): tako je Jin Sun-Ju osvojila tri zlatne medalje u ženskoj, jednako kao i njen kolega iz reprezentacije An Hjun So u muškoj konkurenciji.
* Dvije su države ostvarile rijedak uspjeh: predstavnici tih zemalja osvojili su sve tri medalje u jednoj disicplini. Uspjelo je to skijašima iz Austrije u disciplini slalom, te predstavnicama Njemačke koje su uzele sve tri medalje u sanjkanju, disciplina pojedinačno žene.

## Medalje

## Sportovi
# Hokej na ledu
# Brzinsko klizanje
# Klizanje na kratkim stazama
# Umjetničko klizanje
# Curling
# Skijaški skokovi
# Nordijska kombinacija
# Nordijsko skijanje
# Alpsko skijanje
# Biatlon
# Bob
# Skeleton
# Sanjkanje
# Akrobacijsko skijanje
# Snowboard

## Mjesta održavanja pojedinih disciplina
# Hokej na ledu - Torino
# Brzinsko klizanje - Torino
# Klizanje na kratkim stazama - Torino
# Umjetničko klizanje - Torino
# Curling - Pinerolo
# Skijaški skokovi - Pragelato
# Nordijska kombinacija - Pragelato
# Nordijsko skijanje - Pragelato
# Alpsko skijanje - Sestriere
# Biatlon - Cesana
# Bob - Cesana
# Skeleton - Cesana
# Sanjkanje - Cesana
# Akrobacijsko skijanje - Sauze d'Oulx
# Snowboard - Bardonecchia

## Vanjske veze

* Službena stranica organizatora  (eng., frac., tal., njem.)
Međunarodna skijaška federacija

**Međunarodna skijaška federacija**, ili kraće FIS (od francuskog izraza *Fédération Internationale de Ski*), internacionalna je udruga nacionalnih skijaških saveza koja upravlja skijaškim športovima i disciplinama kao što su alpsko skijanje, nordijsko skijanje, skijaški skokovi, nordijska kombinacija i snowboard. FIS se bavi organizacijom natjecanja, objavom pravila i kalendara natjecanja, organizacijom Svjetskog kupa i Svjetskih prvenstava, itd.

Zanimljivo je da ova federacija nije nadležna i za biatlon, sport koji u sebu uključuje uz streljaštvo i nordijsko skijanje kao sastavnu disciplinu.

## Vanjske veze

* Službena stranica
Veleslalom

**Veleslalom** se odnosi na takvo sportsko natjecanje u kojem natjecatelji u želji da najbrže prođu zadanu stazu, prolaze označeni put između oznaka poznatijim pod nazivom vrata, koja su za razliku od slaloma postavljena u nešto širem međusobnom razmaku.

## Veleslalom u alpskom skijanju
Veleslalom zajedno sa slalomom spada u tehničke discipline alpskog skijanja, za razliku od brzih disciplina u koje spadaju super-veleslalom i spust. Riječ o disciplini koja kombinira oštre zavoje s nešto bržim ravnim dijelovima staze.

Prema trenutno važećim pravilima, natjecanja u veleslalomu se odvijaju u dvije vožnje, od kojih svaka traje otprilike 60-80 sekundi, ovisno o stazi, konfiguraciji terena, vremenskim prilikama i vještini skijaša. Kao i u slalomu, staza je u veleslalomu označena vratima, tj. štapovima označenim zastavicama u dvije boje, naizmjenično plava i crvena. Međutim, ovdje su jedna vrata formirana od 4 štapa, po dva lijevo odnosno desno između kojih je razapeta zastavica.

Međunarodna skijaška federacija detaljno propisuje sve parametre staze, te je tako u veleslalomu propisan raspon visinske razlike od starta do cilja (250-450 metara), širina pojedinih vrata (4-8 metara), razmak između dvaju susjednih vrata (ne manji od 10 metara), broj natjecatelja koji se kvalificira za drugu vožnju (30 najbržih iz prve vožnje) te brojni drugi detalji. Sve navedene mjere se odnose na muški veleslalom, a postoje i pravila za ženski veleslalom, natjecanja mlađih dobnih kategorija i sl.
Zimske olimpijske igre 2002.

**XIX. Zimske olimpijske igre - Salt Lake City 2002** su održane uz dotada neviđene mjere sigurnosti, u velikoj sjeni napada 11. septembra.

Najveća heroina Igara bila je hrvatska alpska skijašica Janica Kostelić, koja je osvojila zlatne medalje u alpskoj kombinaciji, slalomu i veleslalomu.

Australijski brzi klizač Steven Bradbury bio je prvi sportaš iz južne hemisfere koji je osvojio zlatnu medalju na zimskim olimpijadama.

Dodjela Igara Salt Lake Cityju je postala predmetom velikog korupcijskog skandala.

## Povezano
* Salt Lake City 2002. - Alpsko skijanje (rezultati)
Janko Vuković-Podkapelski

**Janko Vuković-Podkapelski** (Jezerane, 27. rujna 1871. - Pula, 1. studenog 1918.) bio je hrvatski mornarički časnik u austro-ugarskoj mornarici i kasnije kratkotrajno kontraadmiral u mornarici Države Slovenaca, Hrvata i Srba.

Vojnu pomorsku akademiju završio je u Rijeci, a kao kadet na brodu *Fažana* oplovio je gotovo sva mora. Godine 1915. promaknut je u kapetana bojnog broda i imenovan zapovjednikom broda *Babenberga* te krstarice *Admiral Spaun*. Nakon sloma Austro-Ugarske *Narodno vijeće Države* SHS imenovalo ga je kontraadmiralom i postavilo za zapovjednika flote. Poginuo je u Puli kada su talijanski diverzanti potopili admiralski brod *[[SMS Viribus Unitis|Viribus Unitis]]*, kojeg nije želio napustiti.
Trgovački brod

**Trgovački brod** je naziv za brod koji je napravljen i služi prvenstveno u komercijalne svrhe, za prijevoz tereta i/ili putnika. Skup svih trgovačkih brodova čini trgovačku mornaricu neke zemlje. Tokom ratnih uvjeta služi kao brod za podršku i/ili opskrbu ratne mornarice svoje zemlje. Razne zemlje svijeta posjeduju flote raznih trgovačkih brodova. Zbog troškova u brodarstvu, poreza i nameta, mnogi brodovlasnici su preregistrirali svoje flote pod zastave zemalja koje im pružaju znatne pogodnosti u smislu davanja. Zastave tih zemalja nazivamo zastavama pogodnosti, a kao najbolji primjer su Liberija i Panama. Najveća svjetska flota je pod zastavom Grčke i iznosi oko 16% svjetske tonaže (podatak iz veljače 2007).

## Teretni brod

Teretni brod je brod koji služi za prijevoz tereta. Postoji mnogo raznih vrsta teretnih brodova, ovisno o vrsti tereta koji prevoze, kao i o vrsti plovidbe koju obavljaju. Po vrsti plovidbe razlikujemo linijske brodove, koji plove na jednoj ustaljenoj ruti i brodove bez određene linije, tramp brodove ili lutalice. Teretni brodovi su većinom opremljeni teretnim uređajima, koji služe za manipulaciju tereta. Kod tankera su to pumpe, kod brodova za rasuti teret i kontejnerskih brodova dizalice, a kod Ro-Ro brodova su to rampe za ukrcaj vozila.

## Putnički brodovi

Putnički brod je trgovački brod kojemu je glavna zadaća prijevoz putnika na moru. I ovdje postoji razdioba na brodove za kružna putovanja (kruzere) i na brodove koji služe za prevoz putnika i vozila između dvije destinacije, tj. trajekte. Trajekti su uobičajeno brodovi u službi javnog prijevoza i voze na točno određenim linijama, a kruzeri su brodovi koji služe za kružna putovanja za razonodu putnika. Postoji znatan rast tržišta u segmentu kruzera i najveći putnički brodovi danas su upravo oni.
Trgovačka mornarica

**Trgovačka mornarica** je zajednički naziv za sve trgovačke brodove neke zemlje, koji služe kao rezerva i pomoćno brodovlje ratnoj mornarici neke zemlje.

## Vanjske veze

* Official database of deceased Canadian Merchant Mariners
SS Royal William

**SS ''Royal William*** je [[Kanada|kanadski]] [[parobrod]] koji je kao prvi prešao [[Atlantski ocean]] koristeći se isključivo [[parni stroj|parnim strojem]]. Jedra su korištena jedino za vrijeme kratke pauze radi održavanja kotlova. *SS Royal William* je porinut u [[Quebec (grad)|Quebecu]] [[27. 4.]] [[1831]]. Parni stroj je prije toga bio izrađen u [[Montreal]]u. Naručitelj broda je bio pivar i lokalni industrijalac [[John Molson]]. Prije nego što će preploviti Atlantik, *SS Royal William'' je služio za prijevoz robe i tereta između Kvebeka i atlantskih provincija Kanade. Na svoje veliko putovanje je krenuo 18. 8. 1833. iz luke Pictou u Novoj Škotskoj sa sedam putnika i tovarom ugljena. 25 dana kasnije je stigao u luku Gravesend na rijeci Temzi. SS Royal William je kasnije prodan španskoj ratnoj mornarici.

## Izvori
SS Great Western

**SS ''Great Western*** je [[Ujedinjeno Kraljevstvo Velike Britanije i Irske|britanski]] [[putnički brod|putnički]] [[parobrod]] koji je [[1838]]. godine bio prvi takav brod sagrađen isključivo u svrhu prijevoza putnika preko [[Atlantik]]a. Projektirao ga je slavni inženjer [[Isambard Kingdom Brunel]]. Više od polovice trupa je zauzimao golemi [[parni stroj]], a na bokovima su bila dva golema [[kotač]]a. *Great Western* je isplovio iz [[Bristol]]a [[8. 4.]] i u [[New York]] stigao [[23. 4.]] [[1838]]. godine. Zbog tog je dostignuća, kao prvi takav brod, dobio prestižnu [[Plava vrpca|Plavu vrpcu]]. *Great Western'' je služio kao prekooceanski brod do 1846. Za vrijeme Krimskog rata je služio za prijevoz trupa, a godine 1856. je prodan i izrezan.
Boris Tadić

**Boris Tadić** (Sarajevo, 15. januar 1958), srpski političar i bivši predsednik Srbije i predsednik Demokratske stranke.

Rođen je 1958. godine u Sarajevu. Osnovnu i srednju školu završio je u Beogradu. Diplomirao je socijalnu psihologiju na univerzitetu u Beogradu. Bio je profesor psihologije u I beogradskoj Gimnaziji.

Osnovao je i bio prvi direktor Centra za razvoj demokratije i političke veštine.

Nakon promene vlasti u Srbiji, oktobra 2000. godine, izabran je za ministra telekomunikacija u Vladi Savezne Republike Jugoslavije. A u periodu 17. mart 2003. – 16. april 2004. bio je ministar odbrane Srbije i Crne Gore. Decembra te godine, bio je nosilac izborne liste Demokratske stranke na vanrednim izborima za Skupštinu Srbije. Februara 2004. godine, Tadić biva izabran za predsednika Demokratske stranke.

U drugom krugu izbora za predsednika Srbije, 27. juna 2004. godine, Tadić pobeđuje kandidata Srpske radikalne stranke Tomislava Nikolića i biva izabran za trećeg predsjednika Srbije. Svečano je stupio na dužnost 11. jula.

Na drugim izborima za predsednika Republike (koji su morali biti održani posle donošenja novog Ustava Srbije), 20. januara 2008. godine, Tadić u prvom krugu osvaja drugo mjesto. Međutim, u drugom krugu, (koji je održan 3. februara) uspeo je ponovo pobediti Tomislava Nikolića i osvojiti još jedan mandat na mestu šefa države.

Godine 2012. je formalno podneo ostavku na mesto predsednika kako bi se mogao takmičiti na predsedničkim izborima. Na njima je 21. maja u drugom krugu poražen od strane Tomislava Nikolića. U jesen 2012. je odustao od kandidature za novi mandat predsednika stranke, koji je posle skupštine preuzeo Dragan Đilas. Pred izvanredne izbore 2014. godine je izjavio da napušta Demokratsku stranku, nezadovoljan njenom odlukom da uđe u koaliciju sa Novom strankom Zorana Živkovića.

Boris Tadić govori engleski jezik i francuski jezik. Oženjen je i otac je dvoje dece.

## Vanjske veze

* Oficijelna prezentacija predsednika Republike Srbije
Trajekt

**Trajekt** ili **feribot** je naziv za putnički, odnosno teretni brod specijaliziran za redovni prijevoz putnika i robe na kraćim relacijama.

Veći trajekti su u pravilu sposobni prevoziti putnička vozila i kamione, a neki su sagrađeni tako da prevoze željezničke vagone.
Teretni brod

**Teretni brod** je brod kome je glavna svrha prevoz različitih vrsta tereta od jedne do druge luke.

Takvi brodovi su u pravilu specijalno sagrađeni u tu svrhu, odnosno opremljeni dizalicama i drugim napravama kako bi olakšali ukrcavanje i iskrcavanje tereta.

Teretni brodovi se razlikuju po nameni, odnosno vrsti tereta koji prevoze. Od njih su najveći tankeri, specijalizirani za prevoz tekućeg ili plinovitog tereta, najčešće nafte i njenih derivata.

## Vrste po teretu
Prema vrsti tereta koje prevoze teretne brodove možemo podijeliti na:
* kontejnerski brod (ili brod za prijevoz spremnika)
* brodove za rasute terete (engl. *bulk carrier*)
* tankere za naftu
* tankere za plin (LPG brodovi i LNG brodovi)
* Ro-Ro brod
* brodove hladnjače ("frigo")
* brodove za kemikalije
* brodove za rudaču, rasuti teret i naftu (OBO)
* brodove za opći teret (general cargo)
* brodove za opskrbu naftnih platformi (engl. *supplier*)
* brodovi za teške terete (engl. *heavy lift*)
* brodovi posebnih namjena i izvedbi

## Vrste po dimenzijama
Teretne brodove dalje možemo podijeliti prema dimenzijama (a one su u ovisnosti o plovnim kanalima kroz koje prolaze) na:

* **Small Handy size**, brodovi od 20&nbsp;000-28&nbsp;000 t ukupne nosivosti
* **Handy size**, brodovi od 28&nbsp;000-40&nbsp;000 t ukupne nosivosti
* **Handymax**, brodovi od 40&nbsp;000-50&nbsp;000 t ukupne nosivosti
* **Seawaymax**, najveća dimenzija broda koji može proći kroz Kanal St Lawrence
* **[[Aframax]]**, naftni tankeri od 80&nbsp;000 do 110&nbsp;000-120.000 t ukupne nosivosti. Prevoze sirovu naftu, ponekad i teško ulje.
* **[[Suezmax]]**, najveća dimenzija broda koji može proći kroz Sueski kanal. Prevoze sirovu naftu, ponekad i teško ulje. 
* **[[Panamax]]**, najveća dimenzija broda koji može proći kroz Panamski kanal
* **Capesize**, brodovi koji su većih dimenzija od onih koje su uvjetovane Sueskim i Panamskim kanalom te ne mogu proći kroz njih
* **VLCC** (engl. *Very Large Crude Carrier*), supertankeri, od 160&nbsp;000 do 400&nbsp;000 t ukupne nosivosti Prevoze isključivo sirovu naftu.
* **ULCC** (engl. *Ultra Large Crude Carrier*), mamut-tankeri, za više od 400&nbsp;000 t ukupne nosivosti. Prevoze isključivo sirovu naftu.

## Izvori

## Vanjske veze

* Ship photos
SS Savannah

**SS Savannah** je prvi parobrod koji je prešao Atlantski ocean.

*Savannah* je na svoje putovanje krenuo 22.5. 1819. iz istoimene luke u američkoj federalnoj državi Georgia. Mnogi su tada smatrali kako parobrodi jednostavno nisu isplativi za prekooceansku plovidbu jer su bili prisiljeni veliki dio teretnog prostora koristiti za ugljen.
Sam Savannah je uz parni stroj imao i jedra, a umjesto ugljena je kao gorivo korišteno drvo. Parni stroj je korišten samo u određenim dijelovima putovanja.

Korištenje parnog stroja pred irskom obalom je izazvalo zbunjenost kod britanskih vlasti, koje su, ne znajući da je riječ o parobrodu, pretpostavili da je na brodu izbio požar. Carinski brod poslan kako bi pomogao posadi je ustanovio kako tajanstveni brod ništa ne može prestići. 

Pri dolasku u luku Liverpool 20.6. 1819., *Savannah* je izazvao veliki šok u britanskoj javnosti. Kraljevska mornarica ga je privremeno zaplijenila kako bi bila sigurna da to plovilo neće biti iskorišteno za spašavanje Napoleona Bonaparte, tada zatočenog na Sv. Heleni.

## Reference

## Literatura

* Braynard, O. Frank, S.S. Savannah the Elegant Steam Ship. Athens, Georgia: University of Georgia Press, 1963; preštampano: New York: Dover Publications, Inc., 1988
* Morrison, John Harrison (1903): *History Of American Steam Navigation*, preštampano 2008. u izdanju Read Booksa, .
* Morrison, John Harrison (1909): *History of New York Shipyards*, Wm. F. Sametz & Co., New York, str. 47.
* Smithsonian Institution (1891): "Log Book of the Savannah", from *Report of the U.S. National Museum During the Year Ending June 30, 1890*, Government Printing Office, Washington.
* Stanton, Samuel Ward (1895): *American Steam Vessels*, Smith & Stanton, New York, str.&nbsp;26–27..
* Swann, Leonard Alexander Jr. (1965): *John Roach, Maritime Entrepreneur: the Years as Naval Contractor 1862&ndash;1886* &mdash; United States Naval Institute (preštampao 1980. Ayer Publishing, ).
Podmornica

**Podmornica** je svako plovno sredstvo koje može da pluta po površini vode i da plovi pod vodom. Podmornice su u ratne svrhe masovno počele da se upotrebljavaju za vreme Drugog svetskog rata. Sada se podmornice sve više koriste u mirnodopskim uslovima npr. za istraživanje mora.

## Historija
* 1472 - Robert Valturius (vojni inžinjer iz Venecije) u knjizi *De ve militari* nacrtao je podmornicu. 
* 1580 - Viliam Burne predstavio je prve nacrte podmornice i objasnio način njenog delovanja.
* 1620 - Cornelius Jacobszoon van Drebbel je sagradio prvu podmornicu.
* 1773 - Džon Dej je poginuo u prvoj nesreći sa podmornicama
* 1776 - Američka jednoosobna podmornica "Turtle" na ručni pogon izvršila je prvi napad na neprijateljsko (britansko) plovilo.
* 1800 - Podmornica "Nautilus" demonstrirala je prvi napad na brod pomoću mine
* 1864 - Prva uspela vojna primena - južnjačka podmornica *[[CSS Hunley]]* na ručni pogon potopila je sjevernjački brod pomoću mine 
* 1867 - Robert Vajthed konstruisao je torpedo.
* 1900 - John Phillip Holland konstruisao je podmornicu "Holland" sa pogonom na spaljivanje (na površini) i na električni pogon (pod vodom) 
* 1955 - USS Nautilus - prva nuklearna podmornica (SAD)
Podmornica (razvrstavanje)

**Podmornica** može značiti:
* **[[Podmornica]]**, podvodni ratni brod;
* **[[Podmornica (film)]]**, zapadnonjemački ratni film iz 1981. godine.
Jedrenjak

**Jedrenjak** je naziv za brod kojemu je glavni pogon vjetar, odnosno jedra.

Do izuma parnog stroja, svi brodovi su bili jedrenjaci, uz izuzetak brodova na vesla, iako su i oni često imali jedra te koristili vjetar kao pomoćni pogon. 

Jedrenjaci se danas u komercijalne svrhe koriste jedino u Indijskom oceanu, i to najčešće za ribolov. Uglavnom služe kao školski brodovi, odnosno za sport i razonodu.

## Povezano
* Jedrenje
Galija (razvrstavanje)

**Galija** se može odnositi na:
* Galija, regija u kojoj su živjeli antički Gali
* Rimska Galija
* Galija (brod), antički brod
* Galija (glazbeni sastav), jugoslavenska i srpska rock grupa
* Gallia, Pavia, naselje u provinciji Pavia, Italija
* Gallia County, Ohio, okrug u saveznoj državi Ohio, SAD
* 148 Gallia, asteroid
Trirema

**Trirema** grčki **Τριήρεις** je naziv za drevnu antičku galiju s tri reda vesala sa svake strane. Nastala je među Feničanima, ali je najbolje poznata po svojoj ulozi u starogrčkoj historiji. Trirema je nastala od *pentekontere*, drevnog broda sa 25 vesala sa svake strane. Trireme su bile dominatni ratni brodovi na Mediteranu između 7. i 4. vijeka pne..

## Vanjske veze
* Hellenic Navy's (Greek Navy) web page for Olympias trireme reconstruction 
* Michael Lahanas's page 
* The Trireme Trust
* E. J. de Meester's page
Džunka

**Džunka** je kineski jedrenjak. Ime mu dolazi od malajske riječi *dgong* ili *jong*. Džunke su se prvi put pojavile za vrijeme dinastije Han (220. pne. - 200) te postupno evoluirale u jedan od najuspješnijih tipova brodova u historiji.

## Literatura

* Pirates and Junks in Late Imperial South China
Kvinkverema

**Kvinkverema** (lat. *quinquerēmis*) ili **pentera** (grč. *pentērēs*), naziv je za drevnu antičku galiju koja se razvila od trireme, te koristila u pomorskim sukobima na Mediteranu od 4. vijeka st. e. do 1. vijeka n.e.. Brod je pod palubom imao pet redova vesala, odakle mu i ime (lat. *quinque* »pet«). Kao i kod ostalih antičkih ratnih brodova, veslači su sjedili jedan iznad drugoga u kosom redu, pri čemu su vesla (lat. *remi*) u višim redovima bila dulja no ona u nižim redovima. Vremenom su se razvile i različite varijacije ovoga tipa broda. Ne zna se kada je kvinkverema postala, ali se prvi put spominje u atinskim državnim spisima iz 325. st. e., a do kraja 4. veka st. e. nalazimo je u uporabi mornarica gotovo svih helenističkih država. Kako je ovaj tip broda bio veći i teži od uobičajenih trirema, u njemu je bilo više prostora za smeštaj mornara, oružja i rimskih »mostova za ukrcavanje«, pomoću kojih su rimski vojnici prelazili sa svoga broda na neprijateljski. Zbog toga se najveći dio rimske flote tokom punskih ratova sastojao upravo od kvinkverema, koje su Rimljani gradili po uzoru na zarobljene kartaginske lađe. Nakon bitke kod Akcija 31. st. e. kvinkveremu postupno zamjenjuju manji i lakši brodovi.

## Literatura
* Vernon Foley and Werner Soedel, *Ancient oared warships*, Scientific American 244(4):116&ndash;129, April 1981.
* Fik Meijer, *A History of Seafaring in the Classical World*, Croom and Helm, 1986.
* J. S. Morrison and R. T. Williams, *Greek Oared Ships: 900&ndash;322 BC*, Cambridge University Press, 1968.
Polirema

**Polirema** je naziv za najveće od svih antičkih galija, od koje su neke, prema svjedočenjima suvremenika, imale čak osam redova veslača.
Galijaca

**Galijaca** je naziv za ratni brod koji se krajem srednjeg vijeka razvio na Mediteranu kao svojevrstan prijelazni oblik između starih galija i novijih jedrenjaka. Broj vesala je smanjen, prvenstveno zato da bi se stvorilo što više mjesta za topove.

Veća vatrena moć kršćanskih galijaca u odnosu na turske galije, te njihova veća visina - koja je omogućila bolje korištenje strijelaca prije abordaža - se smatra jednim od ključnih faktora u kršćanskoj pobjedi kod Lepanta.
Galiot

**Galiot** je naziv za veslača na galiji.

Suprotno uvriježenom mišljenju, svi galioti nisu bili robovi. To je pogotovo bio slučaj kod manjih galija i u antičko doba, kada se od veslača zahtijevala velika vještina. Galioti su tada najčešće služili dobrovoljno, shvaćajući svoju službu kao patriotsku dužnost.

No, čim su galije postale velike, i čim je jedno veslo počelo opsluživati 4-5 veslača, prestala je potreba za vještim veslačima, pa su se s vremenom za galiote počeli koristiti robovi i osuđeni zatvorenici.
Dromon

**Dromons** (od grčkog "*trkač*") je naziv za najvažniji ratni brod bizantske ratne mornarice od 6. do 12. vijeka. Dromoni su se razvili od drevnih trirema te su za pogon koristili vesla i jedra.

Gradili su se u raznim oblicima i veličinama, te su bili dugi između 30 i 50 metara, odnosno široki između 5 i 7 metara. Imali su oko 300 članova posade, uključujući marince i veslače. 

Dromoni su imali središnji toranj (*xylokastron* = *drveni toranj*) blizu glavnog jarbola, odakle su marinci mogli neprijatelja gađati strijelama, kopljima i drugim projektilima. Većina dromona bila je opremljena s drevnim plamenobacačima (syphonopho-rami) koji su po neprijatelju djelovali s grčkom vatrom te katapultima koji su mogli projektile od 500 kg izbaciti na daljinu od 1000 metara. Mnogi dromoni su bili oklopljeni, kako bi se zaštititili od neprijateljskog kljunovog udara.
Karaka

**Karaka** ili **nava** je naziv za vrstu jedrenjaka s tri ili četiri jarbola, koja se razvila u Mediteranu u 15. vijeku.

Zahvaljujući svojoj konstrukciji, karake su bile prvi brodovi sposobni preploviti oceane. Kao takve su odigrale ključnu ulogu u Dobu otkrića.

Najpoznatija karaka u historiji je *[[Santa Maria]]*, na kojoj je Kolumbo otkrio Ameriku, a nešto kasnije je s karakom *Victoria* Magellanova ekspedicija oplovila svijet.

U 16. vijeku karaka je evoluirala u galeon.

## Vanjske veze

* The Development of the Full-Rigged Ship From the Carrack to the Full-Rigger
Karavela

**Karavela** je naziv za relativno mali, ali pokretljivi jedrenjak koji se razvio u Španiji i Portugalu krajem 15. vijeka.

Kao takav imala je važnu ulogu u Dobu otkrića, jer je zbog plitkog gaza imao manje problema s pristajanjem na obalu, te je mogao istraživati ušća velikih rijeka. 

Razlikuju se dva tipa - *caravela latina*, opremljena s latinskim jedrima, te *caravela redonda*, opremljena s križnim jedrima.
Koga

**Koga** je naziv za tip jedrenjaka koji se razvio na obalama Baltičkog mora u srednjem vijeku. Kao relativno jeftin brod, koji nije zahtijevao brojnu posadu, bitno je doprinio procvatu Hanze.

Koge su imale po jedan jarbol i pri kraju vrha jarbola izvidačko gnezdo. Služile su za prevoz robe, po potrebi i za ratna dejstva. 

Najranije se tip broda pod nazivom pominje u 10. veku na području Rajne u Nemačkoj. Nije izvesno da je ovaj brod bio prethodnik kasnije koge. Koge same postale su 12. veku glavni trgovački brodovi baltičkog mora, šta će da ostanu do kraja 14. veka. U 15. veku evoluirali su u holk ili hulk i kravel.
Kuter

**Kuter** je naziv za mali i brzi jedrenjak s jednim jarbolom.

Kuteri su tradicionalno služili za carinsku službu, a početkom 20. vijeka su bili opremljeni motorima. Danas se u Britaniji i SAD carinski i brodovi Obalne straže ponekad nazivaju kuterima.

## Vanjske veze

* U. S. Coast Guard Historian's Office
* Cutter Datasheets from USCG web site
Kliper

**Kliper** je naziv za tip jedrenjaka koji je razvijen početkom 19. vijeka i koji se isticao velikom brzinom. 

Iako je imao relativno mali teretni prostor, bio je prilično brz te je bio u stanju za relativno kratko vrijeme prevesti raznu egzotičnu robu iz dalekih krajeva svijeta. 

Kliperi su, zbog velikog broja jedara, predstavljali veličanstven prizor.

No, njihovo je doba prošlo zahvaljujući pronalasku parnog stroja i uvođenju parobroda. Iako su kliperi bili u stanju prestići prve parobrode, s vremenom se ispostavilo kako potonji ne ovise o vjetru. To je postalo pogotovo jasno nakon otvaranja Sueskog kanala i skraćivanja puta od Evrope do Indije. Tu rutu kliperi nisu mogli koristiti zbog nepovoljnih vjetrova.

Kliperi su postupno nestajali s mora do kraja 19. vijeka.
Liburna

**Liburna** je naziv za malu i pokretljivu rimsku galiju. Ime joj dolazi od ilirskog plemena Liburna od kojih su Rimljani preuzeli dizajn.

Liburna je u historiju ušla zahvaljujući uspješnoj primjeni u bitci kod Akcija godine 31. pne. kada je flota Oktavijana Augusta potukla flotu Antonija i Kleopatre opremljene većim, ali slabije pokretljivim galijama.
Linijski brod

**Linijski brod** je naziv za ratni brod koji je u Doba jedrenjaka predstavljao najvažnije i najmoćnije plovilo svake ratne mornarice.

Ime mu dolazi od linijske taktike, koju se razvila sredinom 17. vijeka i kojoj je svrha bila maksimalno iskoristiti vatrenu moć flote. Brodovi su se nastojali neprijatelju suprotstaviti u liniji postavljenoj tako da što veći prostor pokrivaju topovi smješteni na bokovima broda. Svaki brod koji je bio u stanju biti dijelom linije, odnosno ravnopravno se suprotstaviti se neprijateljskoj liniji, se nazivao linijskim brodom.

Linijski brodovi su imali dvije, a kasnije tri palube. Početkom 18. vijeka imali su minimalno 50, da bi u napoleonskim ratovima imali minimalno 74 topa.

Linijski brodovi su se zadržali i nakon pronalaska parnog stroja i njihovog uvođenja u ratne mornarice. Nestali su tek s pojavom eksplozivnih zrna i oklopnjača.

Na njihovo mjesto je došla nova vrsta broda koja se zovi bojni brod.

## Vanjske veze

* Ship of the Line from battleships-cruisers.co.uk - History of the Ship of the Line of the Royal Navy
Lista država po stanovništvu

Ovo je **lista suverenih država i ostalih teritorija, poređanih po broju stanovnika**, prema procjenama Ujedinjenih nacija za godinu 2024 . Informacije navedene u *italiku* imaju drugi izvor.

Samo 193 države članice Ujedinjenih nacija, plus Republika Kina (Tajvan), Zapadna Sahara (Sahravi Arapska Demokratska Republika), Kosovo, i Vatikan su pobrojani; ostale teritorije su uključene zarad upoređivanja.

## Tabela podataka

## Povezano

* Lista država po gustoći stanovništva
* Lista država po površini 
* Lista država po datumu državnosti

## Napomene

## Reference
Bark

**Bark** (engleski *Barque*) je naziv za jedrenjak s tri ili više jarbola. Krmeni jarbol ima uzdužno, a ostali jarboli križno jedrilje.

## Povezano
* Barka

## Vanjske veze

* Description of a four-masted barque.
Barka

**Barka** (koptski *bari*, latinski *barica* ili *barca*) je naziv koji se na Mediteranu tokom srednjeg vijeka udomaćio za manje brodove. 

Na istočnoj obali Jadrana izraz barka se često koristi kao sinonim za čamac.
Jadran (razvrstavanje)

**Jadran** se najčešće koristi kao sinonim za Jadransko more, ali također može biti:
* popularno muško ime, slavizirana verzija latinskog imena Adrian;
* naziv niza klubova i organizacija na području bivše Jugoslavije.
Brik (brod)

**Brik** (,  i *brig*, ) je naziv za trgovački jedrenjak srednje veličine s dva jarbola s križnim jedrima te jednim sošnim jedrom na krmenom jarbolu.

Nekada su se upotrebljavali i kao laki ratni brodovi za kurirsku službu.

## Povezano
* Brigantina
* Slup
* Barkentina
Brigantin

**Brigantin** (od italijanskog *brigantino*) je naziv za jedrenjak sličan briku, koji ima dva jarbola. Za razliku od brika, koji ima oba jarbola s križnim jedriljem, brigantin križno jedrilje ima samo na prednjem jarbolu.

## Povezano
* Brik
* Slup
* Barkentina
Šebek

**Šebek** (ili **šambek**) je naziv za maleni, brzi jedrenjak s tri jarbola, koji se razvio na Mediteranu u 16. vijeku. Do 19. vijeka je zbog svoje brzine predstavljao omiljeni brod sjevernoafričkih gusara i pirata. Šebek su kasnije preuzeli i Francuzi za svoju mediteransku mornaricu. Petar Veliki kad je pokrenuo svoju ratnu mornaricu, veliki deo njegove mornarice činili su takođe šebeki. Imali su ga i Šveđani, tad glavna sila u severnoj Evropi i glavni protivnik Rusije Petra Velikog.

Šebeki su imali dužinu do 40 metara, širinu do 10 metara i dubinu do 3 metara, i važe za uspešnog naslednika galija. Kao ratni brodovi imali su prilično 20 do 40 topova.
Škuna

**Škuna** (engleski *schooner*) je naziv za jedrenjak s dva ili više jarbola i kosnikom. Iznad kosnika se razapinju 3 prečke i prečnjača, na prednjem jarbolu 3-5 križnih jedara, a na krmenom jarbolu sošno jedro (sošnjača) i vrška. 

Posebne su vrste hibridi s barkom poznati *škuna-bark* i *bark-škuna*.

Škune su se prvi put pojavile u Holandiji tokom 17. vijeka, a vrhunac razvitka su 
imale u SAD za vrijeme rata za nezavisnost.

## Vanjske veze
* http://www.schoonerman.com/home.htm 
* http://www.ernestina.org
Leut

**Leut** je naziv za mali jedrenjak s jednim jarbolom i latinskim jedrom koji se koristio na istočnoj obali Jadrana. Posade leuta su često znale koristiti vesla.

Leut je opjevao čuveni dalmatinski pjesnik i kantautor Toma Bebić u svojoj pjesmi *Leute moj*.
Bracera

**Bracera** je naziv za tradicionalni jedrenjak na istočnoj obali Jadrana koji ima jedan jarbol s latinskim jedrom i prečkom. Slično kao i kod leut, može se pokretati i veslima.
Pelig

**Pelig** je naziv za tradicionalni jedrenjak na istočnoj obali Jadrana s dva jarbola. Na pramčanom jarbolu je razapeto oglavno jedro, a na krmenom sošno.
Bruto domaći proizvod

U ekonomiji, **bruto domaći proizvod** (**BDP**; ) predstavlja ukupnu produkciju roba i usluga, ostvarenu u nacionalnoj ekonomiji (domicilnoj zemlji), bez obzira na vlasništvo. To podrazumeva da BDP uključuje vrednost produkcije stranih lica (kompanija) u zemlji, a isključuje aktivnosti firmi u vlasništvu domaćih rezidenata u inostranstvu. BDP predstavlja ukupno stvoren domaći dohodak. Sama definicija BDPa po rječima osnivača tih mjerenja nema nikakve veze s predstavljanjem podataka o poboljšanje ili pogoršanje kvalitete života stanovnika neke države.

**Bruto domaći proizvod po tržišnim cenama** ( – po tržišnoj koncepciji) predstavlja krajnji rezultat proizvodne aktivnosti. Sastoji se od ukupne proizvodnje dobara i usluga umanjene za međufaznu potrošnju. Dobija se a) zbrajanjem bruto dodatne vrednosti svih proizvodnih jedinica rezidenata ili b) zbrajanjem svih dohodaka ostvarenih u tekućoj proizvodnji (zarade zaposlenih, poslovni višak, amortizacija osnovnih sredstava) i poreza na proizvode umanjenih za subvencije ili v) zbrajanjem vrednosti dobara i usluga za finalnu potrošnju, obračunatih po nabavnim cenama i umanjenih za vrednost uvoza dobara i usluga.

Najčešće korišćen makroekonomski agregat u Sistemu nacionalnih računa je bruto domaći proizvod, koji predstavlja meru finalne proizvodnje. Naime, proizvodnja se u sistemu nacionalnih računa definiše po širem konceptu i obuhvata niz usluga (finansijske, obrazovne, zdravstvene, socijalne zaštite, delatnosti državne uprave i odbrane, privrednih i stručnih udruženja, humanitarnih organizacija, udruženja građana itd.) koje nisu obuhvaćene društvenim proizvodom po materijalnom konceptu proizvodnje.

### Bruto društveni (nacionalni) proizvod naspram bruto domaćeg proizvoda
**Bruto društveni proizvod** ili **bruto nacinalni proizvod** (**BNP**; ) predstavlja ukupnu produkciju roba i usluga jedne nacinalne ekonomije, u određenom periodu po tržišnim cenama. On uključuje sve dohotke domaćih lica ostvarene ekonomskim aktivnostima u zemlji i inostranstvu. GNP meri ukupan dohodak zarađen od strane nacije. Na primer, ako građanin Srbije poseduje stambenu zgradu u Minhenu, zakupni dohodak koji zaradi je deo nemačkog GDP , zato što je zarađen u Nemačkoj. Ali kako je ovaj zakupni dohodak činilac plaćanja inostranstvu, u krajnjem svođenju računa ipak nije deo nemačkog GDP, već srpskog. Drugim rečima, domaći bruto društveni proizvod uključuje dohotke (plate, profite i zakupninu – rentu) od ostatka sveta, a isključuje plaćanja činilaca dohotka ostatku sveta, tj.: Smohaa

## Povezano
* Nacionalni dohodak
Galeon

**Galeon** ili **galijun** je naziv za veliki trgovački jedrenjak koji se u 16. vijeku razvio od karake i karavele.

Iako je u pravilu služio za prijevoz putnika i robe, obično je bio dobro naoružan radi zaštite od pirata i gusara. Obićno su imali tri do četiri jarbola. Galijuni su svoj najveći vrhunac doživjeli u 17. vijeku kada su osim kao trgovački korišteni i kao ratni brodovi. Mnogi su galijuni potonuli u olujama na Karipskom moru dok su plovili prema Europi.

S mora su počeli nestajati poćetkom 18. vijeka.

## Povezano
* Galija (brod)
Don Knotts

**Jesse Donald "Don" Knotts** (21. 7. 1924. — 24. 2. 2006) je bio američki glumac, popularan po ulozi Berney Fifea u popularnoj američkoj situacionoj komediji The Andy Griffith Show. Druge popularne uloge uključuju role nasuprot Tim Conwayu u brojnim komedijama i uloga gospodina Furleya u seriji Three's Company.
Barkentina

**Barkentina** je naziv za jedrenjak od tri jarbola, koji ima sošna jedra i vrške, a na pramčanom jarbolu ima križno jedro.

Sličan je briku i brigantinu.

## Povezano
* Slup
19. vijek

**19. vijek** je bio vijek koji je započeo godine 1801. a završio godine 1900.

----

## Glavni događaji i razvoji
* Ukinuto ropstvo u većini zapadnih zemalja.
* Napoleonski ratovi savršavaju preustrojenjem evropskog sistema država.
* Južnoamerički ratovi za nezavisnost dovode do stvaranja nezavisnih država na teritoriju bivšeg španskog i portugalskog kolonijalnog imperija u Latinskoj Americi.
* Nastavlja se propadanje Osmanskog carstva: nezavisnost Grčke, Srbije, Crne Gore, Rumunjske, Bugarske.
* Američko-meksički rat i Američki građanski rat, širenje SAD prema zapadu.
* Početak industrijalizacije, najprije u Engleskoj, kasnije i u kontinentalnoj Evropi te u Sjevernoj Americi.
* Ujedinjenje Njemačke i Italije.
* Novi ustroj austrijskog kraljevstva i veća samostalnost Mađara unutar Austro-Ugarske
* Evropsko naseljavanje Australije i početak kolonijalizacije Afrike. Kolonizacije nekih dijelova Azije (Indija, Sibir, jugoistočna Azija).

## Značajne osobe
* Hans Christian Andersen
* Jane Austen
* Emily Dickinson
* Charles Dickens
* Friedrich Nietzsche
* Mark Twain
* Edgar Allan Poe
* Marie Curie
* Thomas Edison
* Sigmund Freud
* Alfred Nobel
* Nikola Tesla
* Karl Marx
* Fridrih Engels
* Lajos Kossuth
* Giuseppe Garibaldi
* Simon Bolivar
* Franjo Josip
* Otto von Bismarck
* Napoleon Bonaparte
* Abraham Lincoln
* Kraljica Victoria
* George Bernard Shaw
* Levi Strauss
* Jack The Ripper
* Jesse James
* Ludwig van Beethoven
* Frédéric Chopin
* Antonín Dvořák
* Giuseppe Verdi
* Richard Wagner

## Izumi i otkrića
* Fotografija (Nicephore Niepce)
* Telefon (Alexander Graham Bell)
* Fonograf (Thomas Alva Edison)
* Film (Braća Lumière)
* Parna lokomotiva (Richard Trevithick)
* Dizel motor (Rudolf Diesel)
* Benzinski motor (Gottlieb Daimler)
* Automobil (Karl Benz)
* Žarulja (Thomas Alva Edison)
* Električna struja (Nikola Tesla)
* Radij i Polonij (Marie Curie i Pierre Curie)
* lijekovi protiv bjesnoće i tuberkuloze (Louis Pasteur i Robert Koch)
* Periodni sustav elemenata (Dmitrij Ivanovič Mendeljejev)
* X-zrake (Wilhelm Conrad Röntgen)
Ket

**Ket** (kojemu ime dolazi od engleske riječi *cat* za mačku) je naziv za brod, odnosno čamac na jedra koji se sastoji od jednog jarbola s jednim jedrom.

## Vanjske veze
* Cape Cod Shipbuilding builders of fine sailboats for over 100 years.
* The Catboat Association a non-profit organization dedicated to preserving the history, and promoting the use, of catboats.
* MengerCat.com a resource for information about Menger Catboats built between 1976 and 2005. Now owned and supported by Wagner Boat Works.
* Selina II the largest surviving vintage catboat.
* Beetle, Inc. manufacturer of the Beetle catboat.
* New England Beetle Cat Boat Association a non-profit organization dedicated to promoting the maintenance, restoration, preservation and just plain sailing the Beetle Cat Boat.
* Howard Boats  manufacturer of the Barnstable catboat, a fiberglass version of the traditional wooden Beetle catboat.
* "Catboat moments"  an article about catboats in the August 2005 issue of Soundings Magazine.
Keč

**Keč** je naziv koji se može koristiti za:
* vrstu jedrenjaka;
* skraćenicu za Catch As Catch Can, stil hrvanja popularan u SAD.
Keč (brod)

**Keč** je naziv za manji jedrenjak s dva jarbola. Jarbolna su jedra redovito bermudska ili sošna, ponekad letna jedra; broj i vrsta prečki ovisi o veličini i tipu keča; krmeni (šturi) jarbol je niži od prednjeg (glavnog) jarbola, nalazi se ispred kormilarskog kola i jedro mu ne prelazi 2/3 površine glavnog jedra. Danas su to uglavnom jahte dulje od 15 m.
Krmeni jarbol se nalazi ispred kormila.
Jol

**Jol** je naziv za manji jedrenjak s velikim pramčanim i malim krmenim jarbolom.

Zbog svojih navigacijskih sposobnosti je popularan kod sportskih jedriličara. S njime su nekoliko sami oplovili svijet.
Katamaran

**Katamaran** je naziv za vrstu čamca (a i ponekad broda) koji se sastoji od dva spojena trupa. 

Riječ katamaran dolazi iz tamilskog jezika gdje izraz *kattumaram* znači "dva spojena trupa".

Katamarane su, nezavisno od Tamila, izmislili Polinežani, što je omogućilo naseljavanje udaljenih otoka Oceanije.

Katamarani su lakši, brži i stabilniji od normalnih brodova, a u posljednje vrijeme se često koriste kao trajekti.

Katamaran koji se sastoji od tri umjesto dva trupa se zove trimaran.
Trimaran

**Trimaran** je naziv za čamac, odnosno brod koji se sastoji od glavnog i dva pomoćna trupa (*ama*).

Izmislili su ga Polinežani prije 4000 godina, te im je, uz katamaran, omogućio naseljavanje udaljenih otoka Oceanije.

Trimaran je mnogo brži, lakši i stabilniji od jednotrupnih brodova. Danas je jako popularan među sportskim jedriličarima.
Jahta

**Jahta** je naziv koji se koristi za brodove čija je jedina svrha sport odnosno rekreacija.

U doba jedrenjaka pod jahtama su se prvenstveno podrazumijevali brzi brodovi sagrađeni za prijevoz važnih putnika. 

Danas se pod tim izrazom podrazumijevaju luksuzno opremljeni čamci ili brodovi koji putnicima omogućavaju veliki komfor tokom dugotrajnih putovanja. Posjedovanje jahte se u današnjem svijetu često smatra znakom velikog bogatstva.
Trabakul

**Trabakul** je naziv za tradicionalni jedrenjak na istočnoj obali Jadrana s dva jarbola. Za razliku od peliga, oba dva jarbola imaju oglavno jedro.
Slup

**Slup** (engleski *sloop*) je naziv za manji brod, odnosno čamac na jedra, koji ima jedan jarbol s dva jedra.

Razvili su se od jedrenjaka koji razbijali kontinentalnu blokadu za vrijeme napoleonskih ratova, a danas služe kao vrhunske sportske jedrilice.

## Povezano
* Brik
* Brigantina
* Barkentina
Tender

**Tender** može značiti:
* Tender, vrsta plovila;
* Tender, vagon koji se nalazi iza lokomotive, u kojem se nalazi gorivo i voda;
* Tender, javna nabavka roba, usluga i radova za potrebe državnih ustanova;
* Tender, grad u Danskoj i sedište istoimene Opštine Tender;
* *[[Tender (televizijska serija)|Tender]]*, bosanskohercegovačka humoristična serija iz 2022. godine;
* *[[Tender (Blur)|Tender]]*, pjesma britanske grupe Blur iz 1999. godine;
Ledolomac

**Ledolomac** je naziv za posebno sagrađeni brod kojemu je svrha razbijanje leda u svrhu otvaranja plovnih puteva.

Da bi to postigao, ledolomac morati posebno učvršćen trup, poseban oblik trupa te posebno snažan motor.

Ledolomci su se pojavili relativno kasno, tek s pojavom parnog stroja. Uglavnom se koriste u polarnim i subpolarnim područjima, mada nisu rijetkost ni na važnijim rijekama koje se znaju zalediti preko zime. 

Glavni korisnici ledolomaca su Danska (oko 3 broda), Nemačka (oko 6 broda + 3 višenamenjena), Finska (oko 10 broda), Švedska (oko 16 broda), Velika Britanija (1 brod), Kanada (1 brod) i Rusija (oko 9 broda, 6 od njih sa nuklearnim reaktorom).
## Vanjske veze

* The '''Nuclear''' icebreaker '''fleet'''
Željeznički trajekt

**Želježnički trajekt** je trajekt specijaliziran za prijevoz željezničkih vagona, najčešće na kraćim udaljenostima (rijeke, jezera, manji zaljevi, unutrašnja mora). Željeznički trajekt u svom trupu posjeduju tračnice na koje i s kojih se vagoni mogu relativno brzo i lako ukrcavati, odnosno iskrcavati na kopno, odnosno odgovarajuću željezničku mrežu.